Majlis Perbandaran Temerloh

Majlis Perbandaran Temerloh adalah sebuah penguasa tempatan yang bertempat di daerah Temerloh, Pahang. Majlis Perbandaran Temerloh (MPT) mendapat statusnya sekarang pada 15 Januari 1997. Sebelum itu ia bergelar Majlis Daerah Temerloh (MDT) mulai pada tarikh 1 Julai 1981.

Sejarah
Majlis Perbandaran Temerloh ditubuhkan sebagai Majlis Daerah Temerloh pada 1 Julai 1981, hasil gabungan dari empat majlis tempatan:
 Majlis Bandaran Temerloh Dan Mentakab
 Majlis Tempatan Kuala Krau
 Majlis Tempatan Kerdau
 Majlis Tempatan Lanchang
Pada 15 Januari 1997, ia dinaiktaraf menjadi Majlis Perbandaran Temerloh.

Misi dan Visi
Pusat Pertumbuhan 
Memajukan Temerloh sebagai sebuah bandar yang terbesar dan utama bagi menampung keperluan perkhidmatan dan perniagaan di Wilayah Pahang Tengah. 

Bersih 
Mewujudkan suasana persekitaran yang bebas dari kotoran fizikal seperti penyakit, wabak jangkitan,kumbahan sisa cair dan pejal serta sosial, musnahlaku, rendah akhlak dan sebagainya. 

Indah 
Mewujudkan suasana dan persekitaran harmoni di kalangan warga setempat dan peniaga-peniaga serta kemesraan dengan pelancong. 

Sejahtera 
Melahirkan warga perbandaran yang berdisiplin, bertanggungjawab serta persekitaran yang harmoni.

Objektif

Meningkatkan kualiti perbandaran melalui perkhidmatan yang cekap, berkesan dan menyeluruh.
Sentiasa menarik dan menggalakkan pembangunan atau pelaburan khususnya di bidang perindustrian pelancongan.
Menjamin kebersihan dan keindahan alam sekitar sentiasa di tahap terbaik.
Mengamalkan budaya kerja koprat dengan penerapan nilai-nilai murni dan positif.
Melaksanakan penguatkuasa perundangan dengan adil, saksama dan berkesan.

Fungsi

Merancang pembangunan kawasan MPT secara tersusun, sejahtera dan seimbang.
Menyediakan kemudahan prasarana yang lengkap dan terkini bagi menggalakkan pertumbuhan sosio-ekonomi bagi keselesaan warga perbandaran.
Menyediakan perkhidmatan kawal selia, kebersihan dan kesihatan serta kawalan penyakit dengan berkesan dan menyeluruh.
Menyediakan lanskap yang indah dan menarik untuk keselesaan warga perbandaran.
Meningkatkan kualiti pengurusan kewangan dan perakaunan yang cekap dan telus.
Mewujudkan suasana persekitaran kerja yang berteraskan kepda teknologi maklumat yang terkini.
Melesenkan dan mengawal aktiviti perniagaan, iklan dan penjaja.

Piagam Pelanggan
Bil Cukai Taksiran Am akan dikeluarkan tidak lewat dari minggu kedua bulan Januari dan minggu kedua bulai Julai setiap tahun.
Setiap permohonan lesen yang lengkap akan diproses dan diberi kelulusan dalam tempoh satu bulan.
Semua aduan akan disiasat dan diambil tindakan dalam tempoh 72 jam.
Semua urusan permohonan penswastaan akan diselesaikan dalam tempoh 4 bulan.
Semua premis makanan akan diperiksa dua kali setahun untuk memastikan tahap kebersihannya.
Berusaha menjadikan Bandar Temerloh hijau dan menarik melalui program dan aktiviti penanaman pokok-pokok dengan teratur tidak kurang 5000 batang pokok setahun.
Semua permohonan Pelan Bangunan yang lengkap akan diluluskan dalam masa sembilan minggu.
Semua permohonan Sijil Kelayakan Menduduki yang lengkap akan diluluskan dalam tempoh 14 hari.
Segala urusan di kaunter akan dilayan dalam masa tiga minit.
Memastikan kutipan sampah, sisa pepejal dibuat seperti berikut:
Kutipan sampah dari premis kediaman,taman perumahan dibuat dengan kekerapan 3 kali kutipan setiap minggu.
Kutipan sampah dari premis perniagaan dibuat setiap hari.
Pembersihan tapak penjaja Pasar Malam, Pekan Sehari dibuat selepas selesai aktiviti perniagaan pada hari yang sama.
Permohonan Pelan Susunatur yang lengkap akan diluluskan dalam tempoh 3 bulan dengan syarat ianya dengan dokumen yang lengkap.
Semua permohonan kemudahan Majlis akan dimaklumkan kelulusan dalam masa seminggu.

Bahagian dan Jabatan
Bahagian Audit Dalaman
Bahagian Kawalan Bangunan
Bahagian Projek
Jabatan Khidmat Pengurusan
Bahagian kawalan mutu dan kesihatan awam
Bahagian kawaselia kebersihan dan vektor
Jabatan Kidmat Masyarakat Dan Perbandaran
Bahagian Pelesenan
Bahagian perhubungan awam dan dokumentasi
Bahagian Perolehan Dan Stor
Bahagian Pusat Setempat
Bahagian Teknologi Maklumat
Jabatan Kejuruteraan
Jabatan Landskap
Jabatan Kewangan
Jabatan Penilaian Dan Pengurusan Harta
Jabatan Perancang Bandar
Jabatan Perundangan Dan Penguatkuasaan

Rujukan

Pautan luar 
 Laman rasmi MPT

Kerajaan tempatan di Pahang
Temerloh